Sojuz TMA-1

Sojuz TMA-1 () bol ruský pilotovaný kozmický let v rámci programu Sojuz. Sojuz TMA-1 vyštartoval 30. októbra 2002 z kozmodrómu Bajkonur k Medzinárodnej vesmírnej stanici (ISS). Hlavným cieľom letu bola výmena lode Sojuz TM-34 na stanici ISS, kde slúžila ako záchranná loď. Tento typ letu sa niekedy označuje ako Taxi Mission. Posádka, ktorá odštartuje v novej lodi, sa po niekoľkých dňoch pobytu na stanici vráti späť na Zem v starej lodi. Na palube Sojuzu TMA-1 sa nachádzal aj belgický astronaut Frank De Winne. Sojuz TMA-1 potom zostal u ISS ako záchranná loď až do mája 2003, kedy sa s ním vrátili späť na Zem Nikolaj Budarin, Kenneth Bowersox a Donald Pettit.

 Posádka 
 Štart 
  Sergej Viktorovič Zaľotin – (2) 
  Frank De Winne – (1), ESA
  Jurij Lončakov – (2) 

Členovia Expedícia 6
  Nikolaj Budarin – (3)
  Kenneth Bowersox – (5)
  Donald Pettit – (1)

 Popis misie 
Štart misie sa uskutočnil 30. októbra 2002 z kozmodrómu Bajkonur v Kazachstane. Išlo o piaty ruský Sojuz, ktorý takto kyvadlovo zamieril k Medzinárodnej vesmírnej stanici. Išlo tiež o prvý let verzie TMA kozmickej lodi Sojuz.  

Počas balistického zostupu späť do atmosféry došlo pri otvorení hlavného padáka k nehode. Pretrhla sa jedna zo šnúr a kvôli tomu bola poškodená aj anténa. Spojenie posádky so Zemou bolo stratené. Loď pristála o  od plánovanej oblasti. Posádka dokázala sama opustiť loď a naviazala spojenie radiomajákom. Kozmonaut Pettit utrpel pri dopade na Zem drobné poranenie chrbtice a trpel silnou kinetózou. Ostatným sa nič nestalo.

 Galéria  

 Referencie 

 Pozri aj 
 Medzinárodná vesmírna stanica
 Zoznam pilotovaných letov na Medzinárodnú vesmírnu stanicu

 Iné projekty 

 Externé odkazy 
 Katalóg družíc (česky)

 Zdroj 

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2002
Kategória:Kozmonautika v 2003